РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22

от заседание на комисия ”Управление на собствеността”
към Пленума на Висшия съдебен съвет, проведено на 27.06.2018 г.
/за публикуване/

Днес, 27.06.2018 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Боян Новански
                                                                                      Огнян Дамянов

	ОТСЪСТВАТ: Пламена Цветанова и Олга Керелска.

           От администрацията на ВСС присъстват: инж. Дениза Павлова – началник отдел „Инвестиции и строителство” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Поканени за изслушване:

1. ОТНОСНО: Среща с г-н Васил Григоров – управител на ЕТ „Васил Григоров”, гр. Балчик, в изпълнение решение на Комисия „Управление на собствеността” към Пленума на ВСС, взето по протокол № 21/20.06.2018 г., т. 17.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРЕДОСТАВЯ ВЪЗМОЖНОСТТА на г-н Васил Григоров – управител на ЕТ „Васил Григоров”, гр. Балчик, собственик на сградата в която се помещава Районен съд гр. Балчик да отправи предложение до ВСС чрез Комисия „Управление на собствеността”, за продажба на имота, находящ се в гр. Балчик, ул. „Стара планина” № 2 в неговата цялост.
1.2. ВЪЗЛАГА на дирекция „Управление на собствеността на съдебната власт” да предприеме необходимите действия за учредяване право на строеж на  767/2134 идеални части от УПИ XVIII, кв.193 по ПУП на гр. Балчик.
ІІ. Изпълнение на решение на Пленума на ВСС, взето по протокол № 17/14.06.2018 г., т. 3.

2. ОТНОСНО: Проект на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА проекта на Правила за отдаване под наем на недвижими имоти - частна държавна собственост, предоставени в управление на Висшия съдебен съвет за жилищни нужди, изготвени в изпълнение решение на Пленума на ВСС по протокол № 17/14.06.2018 г., т. 3.
2.2. ИЗПРАЩА проекта на Правила за отдаване под наем на недвижими имоти - частна държавна собственост, предоставени в управление на Висшия съдебен съвет за жилищни нужди, на Комисия по правни и институционални въпроси към Пленума на Висшия съдебен съвет, по компетентност.
2.3. ВНАСЯ проекта на Правилата за отдаване под наем на недвижими имоти - частна държавна собственост, предоставени в управление на Висшия съдебен съвет за жилищни нужди като редовна точка в следващото редовно заседание на Пленума на Висшия съдебен съвет, насрочено за 05.07.2018 г.

ІІІ. Инвестиционна дейност 

3. ОТНОСНО: Актуализиране на Инвестиционната програма по § 51-00 „Основен ремонт на ДМА“ на Висш съдебен съвет за 2018 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА актуализирано поименно разпределение на разходите по § 51-00 „Основен ремонт на дълготрайни материални активи” на органите на съдебната власт за 2018 г. – нови обекти и намаляване на утвърдените средства за 2018 г. от 19 115 158 лв. на 18 478 688 лв.
3.2. ИЗПРАЩА решението по т. 3 от настоящия протокол на Комисия „Бюджет и финанси”, за съгласуване.

3.3. Предлага на Пленума на Висшия съдебен съвет да вземе следното решение:
УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи” на органите на съдебната власт за 2018 г.
3.4. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 05.07.2018 г., след съгласуване с Комисия „Бюджет и финанси” към Пленума на ВСС.

4. ОТНОСНО: Сключване на договор за упражняване на авторски надзор, във връзка с предстоящо стартиране на строително-монтажни работи на обект: „Извършване на строително-монтажни работи в сгради на органите на съдебната власт по шест обособени позиции, за Обособена позиция № 2:  „Извършване на основен ремонт и преустройство на сграда за нуждите на Административен съд, гр. Велико Търново, ул. „Иван Вазов“ № 1”. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да сключи договор с „Деметра проект” ООД, автор на инвестиционен проект за осъществяване на авторски надзор на обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов” № 1, на стойност 28 800 лв. с включен ДДС.
2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 05.07.2018 г.

5. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на Висш съдебен съвет за 2018 г., към 31.05.2018 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.05.2018 г.

5.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.05.2018 г., на Комисия „Бюджет и финанси“.

6. ОТНОСНО: Отчет за изпълнение на дейностите по Договор № ВСС-15170/13.11.2017 г. за възлагане на обществена поръчка за „Проектиране на конструктивно укрепване на сграда за органите на съдебната власт, гр. Бяла”. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА ЗА СВЕДЕНИЕ отчет на управителя на фирма „Селко 7” ЕООД за извършените дейности по Договор № ВСС-15170/13.11.2017 г. за „Проектиране на конструктивно укрепване на сграда за органите на съдебната власт, гр. Бяла”.

7. ОТНОСНО: Определяне на председател на комисия за избор на изпълнител на обществена поръчка за СМР за обект: „I-ви етап „Строителни работи по част „Отопление, вентилация и климатизация“ на обект „Реконструкция и основно обновяване на сградата, публична държавна собственост, предоставена за нуждите на Районен съд и Районна прокуратура гр. Елена, находяща се в УПИ II, кв.39, ул. „Й. Й. Брадати“ № 2“.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОПРЕДЕЛЯ ..........................................., за председател на Комисията за избор на изпълнител на обществена поръчка за СМР за обект: „I-ви етап „Строителни работи по част „Отопление, вентилация и климатизация“ на обект „Реконструкция и основно обновяване на сградата, публична държавна собственост, предоставена за нуждите на Районен съд и Районна прокуратура гр. Елена, находяща се в УПИ II, кв.39, ул. „Й. Й. Брадати“ № 2“.
7.2. ИЗПРАЩА решението по т. 7 от настоящия протокол на отдел „УКЦОП”, за сведение.

8. ОТНОСНО: Определяне на председател на комисия за избор на изпълнител на обществена поръчка за СМР за обект: „СМР по основен ремонт на фасадата на сградата на Районен съд гр. Варна“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОПРЕДЕЛЯ .............................................., за председател на Комисията за избор на изпълнител на обществена поръчка за СМР за обект: „СМР по основен ремонт на фасадата на сградата на Районен съд гр. Варна“.
8.2. ИЗПРАЩА решението по т. 8 от настоящия протокол на отдел „УКЦОП”, за сведение.

9. ОТНОСНО: Изпълнение на решение на Комисия „Управление на собствеността”, взето по протокол № 19/06.06.2018 г., т. 24 във връзка с участието на инж. Надежда Стоянова – главен експерт в отдел „Инвестиции и строителство” в комисия, проведена на 11 юни 2018 г. в сградата на Съдебна палата гр. Перник.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА ЗА СВЕДЕНИЕ доклада на инж. Надежда Стоянова – главен експерт в отдел „Инвестиции и строителство” във връзка с участието й в комисия за предприемане на мерки за осигуряване на нормално функциониране на ОВК системата на 4-ти и 5-ни етажи от Съдебна палата гр. Перник, изградена в периода 2012 – 2014 г.

10. ОТНОСНО: Решение по т. 9 от Протокол № 20/20.06.2018 г. на Комисия „Бюджет и финанси“ във връзка с искане №№ ВСС-5879/22.05.2018 г. и ВСС-5879/11.06.2018 г. от председателя на Окръжен съд гр. Разград за осигуряване на средства за основен ремонт на входна врата на съдебната сграда. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Комисия „Бюджет и финанси” към Пленума на ВСС да изслуша г-н Огнян Дамянов – член на Висшия съдебен съвет и на Комисия „Управление на собствеността” към Пленума на ВСС във връзка с искането на административния ръководител на Окръжен съд гр. Разград за осигуряване на средства за входна врата и ремонтни дейности, свързани с демонтаж и монтаж в съдебната сграда.
	10.2. ИЗПРАЩА решението по т. 10 от настоящия протокол на Комисия „Бюджет и финанси” към Пленума на ВСС.

11. ОТНОСНО: Изпълнение на Решение на Комисия „Управление на собствеността“ по т. 4 на Протокол № 5/09.05.2018 г., във връзка с писмо от председателя на Районен съд гр. Трън с вх. №  ВСС – 2678/09.03.2018 г. за отпускане на средства за ремонт на ОВК инсталацията в Съдебна палата гр. Трън.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	11.1. Извършването на неотложен текущ ремонт на отоплителната инсталация в сградата на Съдебна палата гр. Трън е необходимо и целесъобразно. Стойността на разхода е определена на 35 968,13 лв. с ДДС, съгласно най-ниската оферта, предложена от „Топло Ефект – инженеринг“. Средствата следва да се предвидят по параграф §10-00 „Текущи разходи“.

	11.2. Извършването на неотложен текущ ремонт покривното водоотвеждане на сградата на Съдебна палата гр. Трън е необходимо и целесъобразно. Стойността на разхода е определена на 17 645,40 лв. с ДДС, съгласно най-ниската оферта, предложена от „Профекс ММ“ ЕООД. Средствата следва да се предвидят по параграф §10-00 „Текущи разходи“.

	11.3. Изграждането на метална решетка на централния вход/изход на сградата на Съдебна палата гр. Трън, съгласно предписанията на  Областно звено „Охрана – Перник“ към Главна Дирекция „Охрана“ е неотложно и необходимо. Стойността на разхода е определена на 3 574,20 лв. с ДДС, съгласно най-ниската оферта, предложена от „ЕСПИ ИНВЕСТ“ ООД. Средствата следва да се предвидят по параграф §10-00 „Текущи разходи“.

	11.4. ИЗПРАЩА решението по т. 11 от настоящия протокол на комисия „Бюджет и финанси”, за корекция на бюджета на Районен  съд гр. Трън.

12. ОТНОСНО: Писмо от и.ф. председателя на Районен съд гр. Девня с вх. № ВСС-6066/28.05.2018 г. във връзка с писмо рег. № ВСС-9567/13.06.2018 г. относно настъпила авария в част от сградата, ползвана от съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1 ДА СЕ УВЕДОМИ „Уникредит Булбанк“ АД, да предприеме в най-кратки срокове необходимите действия за извършване на неотложни строително ремонтни работи по обезопасяване на сградата и привеждане в съответствие с чл. 195, ал.1 и 3 от Закона за устройство на територията /ЗУТ/, касаещи задълженията на собствениците на строежите да ги поддържат в техническо състояние, отговарящи на основните изисквания по чл. 169, ал.1 и 3 от ЗУТ, и в съответствие с клаузите на чл. 9, т. 2 и т. 4 от Договор за наем рег. № ВСС -13123/02.10.2017г.
12.2. ВЪЗЛАГА на  отдел „Управление на собствеността“ да извърши преглед на сградния фонд на ВСС в град Девня.
12.3. ВЪЗЛАГА на отдел „Инвестиции и строителство” да предприемат необходимите действия за извършване на предпроектни проучвания или актуализация на съществуващия инвестиционен проект.

-	Текущи ремонти:

13. ОТНОСНО: Писмо от председателя на Окръжен съд гр. Пазарджик с вх. № ВСС-54811/03.05.2018 г. с искане за отпускане на средства за доставка и монтаж на портална плъзгаща врата към паркинга на стойност 5 050,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за „Придобиване на ДМА” – доставка и монтаж на портална плъзгаща врата към паркинга в двора на Окръжен съд гр. Пазарджик е целесъобразно. Стойността на разхода е определена на 4 235,00 лв. с ДДС съгласно най-ниската оферта – на фирма „ОГИ Инвест” ООД.
13.2. ИЗПРАЩА решението по т. 13 от настоящия протокол на комисия „Бюджет и финанси” за  корекция на бюджета на  Окръжен съд гр. Пазарджик.

14. ОТНОСНО: Писмо от председателя на Окръжен съд гр. Шумен с вх. № ВСС-5191/10.05.2018 г. с искане за отпускане на средства за придобиване на ДМА – подмяна на масивна дървена врата на съдебна зала /2 802 лв. с ДДС/, и текущ ремонт на фоайе и коридор /5 405 лв. с ДДС/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход за „Придобиване на ДМА” – подмяна на масивна дървена врата на съдебна зала и текущ ремонт на фоайе и коридор в Окръжен съд гр. Шумен е целесъобразно. Стойността на разхода за подмяна на врата на съдебна зала е определена на 2 802 лв. с ДДС съгласно най-ниската оферта – на фирма „ЕС БИ ЕС ДИЗАЙН” ЕООД, а за текущ ремонт – 5 405 лв. с ДДС – на „СИМИ” ЕООД.
14.2. ИЗПРАЩА решението по т. 14 от настоящия протокол на комисия „Бюджет и финанси” за  корекция на бюджета на  Окръжен съд гр. Шумен.

15. ОТНОСНО: Писмо от председателя на Районен съд гр. Петрич с вх. № ВСС-6451/04.06.2018 г. с искане за отпускане на средства за основен ремонт – изграждане на ограда около сградата на съда на стойност 2 600 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ОТЛАГА вземането на решение за извършване на разход за основен ремонт – изграждане на ограда около сградата на Районен съд гр. Петрич.
15.2. УКАЗВА на председателя на Районен съд гр. Петрич да набави изискуемите документи с писмо № 91-00-070 от 14.05.2014 г. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти. 

16. ОТНОСНО: Писмо от председателя на Районен съд гр. Попово с вх. № ВСС-6637/06.06.2018 г. за отпускане на средства за текущ ремонт, преграждане на помещение и обзавеждането му с цел преустрояване за сървърно помещение и адвокатска стая на стойност 6 165,42 лв. с ДДС, както и  за доставка и отдалечен монтаж на климатик за сървърното помещение на стойност 2 445 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ОТЛАГА вземането на решение по искането на председателя на Районен съд гр. Попово за отпускане на средства за текущ ремонт, преграждане на помещение и обзавеждането му с цел преустрояване за сървърно помещение и адвокатска стая на стойност 6 165,42 лв. с ДДС, както и  за доставка и отдалечен монтаж на климатик за сървърното помещение на стойност 2 445 лв., с оглед комплектоване на преписката с необходимите документи.
16.2. УКАЗВА на председателя на Районен съд гр. Попово до предприеме действия за набиране на оферти за довършване топлоизолацията на фасадата на пристройката, с цел повишаване на енергийната ефективност на сградата и намаляване на разходите за отопление и охлаждане.
16.3. УКАЗВА  на председателя на Районен съд гр. Попово за набави оферти, отговарящи на кубатурата на сървърното помещение и приетите пределни цени за закупуване на климатици със съответстващата мощност, съгл. т. 33 от протокол №10 /16.03.2017 г. от заседанието на Пленума на Висшия съдебен съвет.
16.4. ИЗПРАЩА решението по т. 16 от настоящия протокол на председателя на Районен съд гр. Попово, за сведение и изпълнение.

17. ОТНОСНО: Писмо от председателя на Районен съд гр. Севлиево с вх. № ВСС-3218/26.03.2018 г. с искане за отпускане на средства за текущ ремонт – подмяна на луминесцентно с диодно осветление на стойност 5 200 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Извършването на разход за текущ ремонт - подмяна на луминесцентните с LED пури на осветителните тела в Районен съд гр. Севлиево е целесъобразно. Стойността на разхода е определена на  5 128 лв. с ДДС съгласно най-ниската оферта - на фирма „Интер пауър“ ООД.
17.2. ИЗПРАЩА решението по т. 17 от настоящия протокол на комисия „Бюджет и финанси”, за  корекция на бюджета на  Районен съд гр. Севлиево.

18. ОТНОСНО: Писмо от председателя на Районен съд гр. Троян с вх. № ВСС-5336/14.05.2018 г. с искане за отпускане на средства за текущ ремонт – обзавеждане на две съдебни зали на обща стойност 26 860 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОТЛАГА вземането на решение за отпускане на средства за обзавеждане на две съдебни зали в Районен съд гр. Троян.

Мотиви: Приетите лимити за обзавеждане на зали, приети по т.23 от протокол  №30/16.07.2008 год. са за 10 000 лв. на зала, с включен ДДС и не включват архивни шкафове.

18.2. УКАЗВА на председателя на Районен съд гр. Троян да поднови искането си, подкрепено с оферти в рамките на  приетите лимити.

ІV. Управление на собствеността 

19. ОТНОСНО: Писмо от Министерство на регионалното развитие и благоустройството с вх. № ВСС-6836/19.06.2018 г., касаещо имота на ул. „Черковна” № 90.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА за сведение писмото от Министерство на регионалното развитие и благоустройството с вх. № ВСС-6836/19.06.2018 г., касаещо имота на ул. „Черковна” № 90.
19.2. ВЪЗЛАГА на отдел „Управление на собствеността” да подготви писмо до председателя на Държавната комисия по сигурността на информацията за изразяване на становище от тяхна страна във връзка с ползването на имота, находящ се на ул. „Черковна” № 90.

20. ОТНОСНО: Писмо от заместник-председателя на Върховния касационен съд с вх. № ВСС-6831/07.06.2018 г. във връзка с охранително обследване в Съдебната палата – София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ПРИЕМА за сведение писмото от заместник-председателя на Върховния касационен съд с вх. № ВСС-6831/07.06.2018 г. във връзка с охранително обследване в Съдебната палата – София ведно с приложените към него материали.
20.2. ОТЛАГА вземането на решение по изложените констатации в обследването и приложените документи до изработване на окончателна позиция на ВСС след изслушването на ръководството на ГД „Охрана”. 

21. ОТНОСНО: Писмо от районния прокурор на Районна прокуратура гр. Дупница във връзка с изпълнение на решението на Комисия „Управление на собствеността” към Пленума на ВСС по т. 14.2. от протокол № 19/06.06.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРИЕМА за информация писмото на районния прокурор на Районна прокуратура гр. Дупница с вх. № ВСС-4679/25.06.2018 г. във връзка с изпълнение на решението на Комисия „Управление на собствеността” към Пленума на ВСС по т. 14.2. от протокол № 19/06.06.2018 г.
21.2. УКАЗВА на председателя на Районен съд гр. Дупница в 7-дневен срок да предостави за ползване на Районна прокуратура гр. Дупница помещение № 37, находящо се на 4 етаж в Съдебна палата гр. Дупница, съгласно решението на Комисия „Управление на собствеността” към Пленума на ВСС, взето по  протокол № 19/06.06.2018 г., т. 14.2. и приложените скици.

22. ОТНОСНО: Проект на договор за учредяване безвъзмездно право на управление на имот – публична общинска собственост между Община Омуртаг и Висшия съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. ОДОБРЯВА проект на договор за учредяване безвъзмездно право на управление на имот – публична общинска собственост между Община Омуртаг и Висшия съдебен съвет.

22.2. ИЗПРАЩА на кмета на Община Омуртаг одобрения проект на договор по т. 22.1., за съгласуване и подписване.

23. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно събиране на задълженията на Маргарита Борисова – наемател на ведомствено жилище по договор № 93-00-73/02.02.2016 г. за наем на недвижим имот – частна държавна собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. ПРИЕМА предложенията в доклада относно периодите за изчисляване на неустойка по Договор № 93-00-73/02.02.2016 г. за отдаване под наем на недвижим имот – частна държавна собственост, представляващ апартамент № 12, с адрес: гр. София, р-н „Красно село”, ул. „Балканджи Йово” № 26, вх. А, ет. 4, с наемател Маргарита Борисова – съдебен призовкар в СГС.

23.2. ИЗПРАЩА доклада по т. 23.1. на дирекция „Бюджет и финанси”, за предприемане на необходимите действия.
24. ОТНОСНО: Предложение за наемане на допълнителен етаж за нуждите на Районна прокуратура гр. Разлог, в сградата ползвана от прокуратурата, съгласно договор за наем № 93-00-3/06.01.2014 г. и удължаване срока на същия.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1. ВЪЗЛАГА на експертите от отдел „Инвестиции и строителство” и отдел „Управление на собствеността”, дирекция „Управление на собствеността на съдебната власт” да извършат оглед на имотите, предоставени за управление на ВСС в гр. Разлог на ул. „Арх. Г. Баров” № 1 и на ул. „Иларион Макариополски” № 2, на предоставения под наем на ВСС имот на ул. „Опълченска” № 1 и да изготвят доклад относно състоянието им, възможностите за изграждане, реконструкция и ремонт, и необходимостта от наемане на допълнителна площ за нуждите на Районна прокуратура гр. Разлог.
24.2. ИЗПРАЩА решението по т. 24 от настоящия протокол на Главния секретар на ВСС.

25. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” във връзка със заявление по ЗДОИ от г-жа Елена Енчева от правния сайт De Fakto с вх. № ВСС-7236/13.06.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

25.1. ПРИЕМА за сведение доклада от Надежда Петрова – старши експерт – икономист в дирекция „Управление на собствеността на съдебната власт” във връзка със заявление по ЗДОИ от г-жа Елена Енчева от правния сайт De Fakto с вх. № ВСС-7236/13.06.2018 г.
25.2. ИЗПРАЩА доклада по т. 2 на дирекция „Бюджет и финанси” и на дирекция „Правна” – по компетентност.

Допълнителни точки, включени за разглеждане
в заседание на Комисия „Управление на собствеността”

26. ОТНОСНО: Предоставяне на права на комисия „Управление на собствеността” за вземане на решения, свързани с организационни и технически въпроси по подготовката на обществени поръчки по управлението и стопанисването на сградния фонд, в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА комисия „Управление на собствеността” в състав не по-малко от трима нейни членове в периодите, когато не се провеждат заседания на Пленума на Висшия съдебен съвет, да взема решения, свързани с организационни и технически въпроси и въпроси по подготовката на обществени поръчки по управлението и стопанисването на сградния фонд и имуществото на съдебната власт, както и действия, свързани с преоценка на активите.
2. ВНАСЯ предложението като редовна точка в редовното заседание на Пленума на Висшия съдебен съвет, насрочено за 05.07.2018 г.

27. ОТНОСНО: Писмо от Главния прокурор на Република България с вх. № ВСС-7776/20.06.2018 г., във връзка с писмо изх. № 161/13.06.2018 г. на административния ръководител на Военно - окръжна прокуратура – София, относно осигуряване на средства за доставка и монтаж на абонатна станция.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	27.1. Извършването на неотложен основен ремонт на отоплителната инсталация в сградата на Военно - окръжна прокуратура – София, находяща се в гр. София, ул. „Майор Векилски“ № 4 е необходимо и целесъобразно. Стойността на разхода е определена на 19 200 лв. с ДДС. Средствата следва да се предвидят по параграф § 51-00 „Основен ремонт на ДМА“ от неразпределения резерв за проектиране и основен ремонт на сгради, при извършване на вътрешно – компенсирана корекция. 
	27.2. ВЪЗЛАГА на отдел „Инвестиции и строителство“ да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА“.
	27.3. Решението да се изпрати на комисия „Бюджет и финанси” за корекция на бюджета на Прокуратурата на Република България.
	27.4. ИЗПРАЩА решението по т. 27 настоящия протокол на Прокуратура на Република България, за сведение.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ